《送汝嘉之春官》
明代·郭廑

官舍飞花拂玉盘，官桥丝柳亸雕鞍。百壶绿酒沙头尽，千里青云马上看。

夜月琴樽如故国，春风环佩是长安。他时引对金銮殿，会见朝阳刷羽翰。

作者简介：郭廑，字敬夫，福州人，有《镜湖清唱》。徐兴公云：敬夫，吾乡隐君子，百年来罕有知者。其《题青铺岭绝句》云：“家林想在空濛外，一带螺江隐翠微”。又有“门前湖白与山青，分携空过白湖亭”之句。其所居当在白湖螺浦之间，与赵景哲相邻并也。